I 1952 begynte Adam Dyczkowski på det erkebiskoppelige presteseminar i Wroclaw og studerte filosofi og teologi. Hjelpebiskopen i Wroclaw, msgr Bolesław Kominek, presteviet ham den 24. juni 1957. Fra 1957 til 1963 gjennomførte han et doktoratsstudium i filosofi ved det katolske universitet i Lublin, I 1963 ble han domprest, og dosent for filosofi ved presteseminaret i Wroclaw. Fra 1965 til 1978 virket han som høyskoleprest.